Հերման Պաուլ

Հերման Օտտո Թեոդոր Պաուլ (, ), գերմանացի լեզվաբան-գերմանագետ։ Դասախոսել է Ֆրայբուրգի (1874 թվականից) և Մյունխենի (1893-1916 թթ.) համալսարաններում։

Երիտքերականների դպրոցի տեսաբաններից այդ դպրոցի հիմնական դրույթներն է ձևակերպել «Լեզվի պատմության հիմունքներ» (1880 թ.) գրքում։

Գրել է գերմանական լեզուների պատմությանը վերաբերող աշխատություններ, «Գերմաներենի բառարան» (1897 թ., 7 հրատարակություն, 1960 թ.) և «Գերմաներենի քերականություն» (հ․ 1-5, 1916 թ.-20, 5 հրատարակություն, 1958 թ.)։

Վ․ Բրաունի հետ հիմնել և խմբագրել է «Բայտրեգե ցուր գեշիխտե դեր դոյչեն շպրախե ունդ լիտերատուր» («Beitrage zur Geschichte der deutschen Sprache und Literatur», 1874 թ.) հանդեսը։ Պաուլիի խմբագրությամբ և մասնակցությամբ հրատարակվել է «Գերմանական բանասիրության հիմունքները» (հ․ 1-3, 1891 - 1893 թթ., 1911 թվականից՝ նույնանուն մենագրությունների շարք) կոլեկտիվ աշխատությունը, որը գերմաներեն բանասիրությանն ու հնագիտությանը վերաբերող հարուստ նյութ է պարունակում։

Ծանոթագրություններ 

Գերմանացի լեզվաբաններ
Հումբոլդտի համալսարանի շրջանավարտներ
Լայպցիգի համալսարանի շրջանավարտներ
Գերմանացի գրողներ